ગુરૂગ્રામની રિયાન ઇન્ટરનેશનલ સ્કૂલમાં 8 સપ્ટેમ્બરના રોજ 7 વર્ષીય પ્રદ્યુમ્નની હત્યા થઇ હતી. આ મામલે પોલીસ દ્વારા શાળાના જ એક બસ કંડક્ટરની ધરપકડ કરવામાં આવી છે. સાથે જ શાળા તરફથી ભારે ગેરજવાબદારીની વાત સામે આવ્યા બાદ સરકાર દ્વારા ત્રણ મહિના માટે શાળાને ટેકઓવર કરવામાં આવી છે. આ મામલે ટૂંક સમયમાં જ સીબીઆઇ તપાસ શરૂ થાય એવી શક્યતા છે. આથી શાળાના માલિક પિંટો પરિવારને હવે ધરપકડનો ડર લાગ્યો છે. આ કારણે જ પિંટો પરિવાર દ્વારા આગોતરા જામીન માટે કોર્ટમાં અરજી કરવામાં આવી છે.